امریکا پرزیدنتی دونالد ترامپین ایسرایل-ین ایشغا‌لی آلتینداکی جولان تپه‌لریله باغلی قالماقال‌لی آچیقلاماسینا رسمی‌لیک قازاندیراجاغی ادعا ائدیلیب.
ایسرایل-ین موقتی خاریجی ایشلر و نقلیات ناظیری یسرائیل کاتس " پرزیدنت ترامپ باش ناظیر نتانیاهو حضوروندا ایسرایل-ین جولان-داکی حاکمیتینی تانییان سندی ایمضالایا‌جاق" دئییب.
یسرائیل کاتس سوسیال شبکه تویتر صحیفه‌سینده ایسرایل مطبوعاتیندا ترامپین بو گون نتانیاهو ایله آغ ائوده کئچیرجگی گؤروشده جولان تپه‌لرین‌دکی "ایسرایل-ین حاکمیتینی" رسمی اولا‌راق تانییان سندی ایضالایاجاغی باره‌دکی خبرلری تصدیقله‌ییب.
آچیقلاماسیندا ایسرایل ایله امریکا علاقه لرینین "هئچ اولمادیغی قدر یاخشی" اولدوغونو وورغولایان کاتس "پرزیدنت ترامپ نتانیاهونون حضوروندا ایسرایل-ین جولان-داکی حاکمیتینی تانییان سندی ایمضالایا‌جاق" ایفاده‌لرینی ایشلدیب.
رسمی سفری چرچیوه‌سینده امریکانین پایتاختی واشینقتوندا اولان نتانیاهو بو گون آغ ائوده پرزیدنت ترامپ ایله گؤروش کئچیره‌جک.
